Franz Beckenbauer

Franz Anton Beckenbauer (* 11. September 1945 in München; † 7. Januar 2024 in Soltborg, Öösterriek), ok De Kaiser nöömmt, weer en düütsch Footballspeler, -trainer un Funktschonär. He weer Viezpräsidenten vun de Düütsch Footballbund (DFB), Präsident vun de FC Bayern München as ok Upsichtsratvörsitter vun de FC Bayern München AG. Todem weer he Präsident vun dat Organisatschoonskommittee för de Football-Weltmeesterschaap 2006.

 Football-Loopbahn 

Van 1959 bit 1964 hett he all in de Jöögdmannschap vun Bayern München speelt und is denn in de Herrenmannschap wesselt, mit de he bit 1977 insgesamt 427 Bundsliga-Spele makt hett. Dorbi hett he 60 Doren schaten. He weer Libero und hett mit sien domals modern Speel dat Footballspeel an sück matgeblich prägt. Van 1977 bit 1980 hett he bi Cosmos New York in de USA speelt, bit he weer in de Bundsliga torüchkommen is un bi den Hamburger SV anhüürt hett. Dor hett he bit 1982 nochmals 28 Spelen absolveert. Dornah is he noch mol för een Johr nah New York gahn. 

In de Natschonalmannschap hett he van 1965 bit 1977 insgesamt 103 Spelen makt un dorbi 14 Doren schaten. To de Tiet weer he dormit Rekordnatschonalspeler un ok de Eerste, de 100 Lännerspelen maakt harr.

Bit 1983 hett he aktiv Football speelt un gellt as en vun de beste Footballspelers överhoopt. He weer as Speler (1974) as ok as Trainer (1990) Football-Weltmeester.

 Erfolge 
 Erfolge as Speler 
 Football-Weltmeester (1974)
 Football-Europameester (1972)
 Winner mit Bayern München bi de Europapokal vun de Landsmeesters in de Johren 1974, 1975 un 1976
 Winner mit Bayern München bi de Europapokal vun de Pokalwinners 1967
 Winner vun de DFB-Pokal mit Bayern München in de Johren 1966, 1967, 1969 un 1971
 Düütsch Footballmeester mit Bayern München 1969, 1972, 1973, 1974 as ok mit den Hamburger SV 1982
 US Liga: US-Meester (Soccer Bowl): (1977, 1978, 1980) mit Cosmos New York

 Erfolge as Trainer 
 Weltmeester 1990 mit Düütschland
 Viezweltmeester 1986 mit Düütschland
 UEFA-Cup-Winner 1996 mit Bayern München
 Düütsch Meester 1994 mit Bayern München
 Tweet Platz in de Bundsliga 1996 mit Bayern München

 Erfolge as Sportfunktschonär 
 He hett Bayern München to sien Tiet to de föhrend Vereen in Düütschland utboot
 Wiel he sück dorför insett hett, is de Football-Weltmeesterschap 2006 nah Düütschland vergeven wurrn

 Literatur 
 Franz Beckenbauer: Dirigent im Mittelfeld, Copress-Verlag, München 1966
 Franz Beckenbauer: Einer wie ich, C. Bertelsmann, München 1975, ISBN 3-570-01943-8
 Peter Stützer: Der Kaiser Franz Beckenbauer, Delphin-Verlag, Köln 1985, ISBN 3-7735-5257-2
 Hans Blickensdörfer: Der Kaiser - Die Franz Beckenbauer Story, 1991, ISBN 3-517-01269-6
 Franz Beckenbauer: Ich - Wie es wirklich war, C. Bertelsmann, München 1992, ISBN 3-570-02079-7
 Franz Beckenbauer: Tour de Franz, Goldmann, Mai 2000, ISBN 3-442-15016-7
 Silke Wiedemann: Franz Beckenbauer, Lehrach Dirk Verlag, 2002, ISBN 3-9806151-6-2
 Harald Irnberger: Franz Beckenbauer. Ein Bayer zwischen Wahn und Wirklichkeit, Werner Eichbauer Verlag 2002, ISBN 3-901699-28-7
 Torsten Körner: Franz Beckenbauer, Verlag Scherz Mai 2005, ISBN 3-502-18391-0
 Franz Beckenbauer, Dettmar Cramer: Nicht nur ein Spiel!, Rowohlt, Reinbek Mai 2006, ISBN 3-498-00640-1

 Film 
 Libero – Speelbaas: Wigbert Wicker (Deutschland 1973)

Ehrungen
He is Liddmaat vun Hall of Fame vun den Düütschen Sport und Dräger vun dat Bundsverdeenstkrüüz.

 Weblenken 


 Indrag bi Fußballdaten
 To sien Trainerkarriere

 Einzelnahwies 

Kategorie:Mann
Kategorie:Footballnatschonalspeler (Düütschland)
Kategorie:Footballtrainer
Kategorie:FC Bayern München
Kategorie:Dräger vun’t Bundsverdeenstkrüüz
Kategorie:Liddmaat vun de Hall of Fame vun den Düütschen Sport
Kategorie:Boren 1945
Kategorie:Storven 2024
Kategorie:Börger von Düütschland